wickkiey/tamil-wikipedia-chunked huggingface dataset:
# விக்கிப்பீடியா:ஆலமரத்தடி/தொகுப்பு20

## மகிழ்ச்சி

2009 ஆம் ஆண்டு த.வி.க்கு நல்ல ஆண்டாக இருக்கும் என்று தோன்றுகிறது. ஆண்டு தொடக்கம் முதலே பட்டறைகள், தானியல் பாண்டியன், Bpselvam, சுப்ரமணி போன்றோரின் சிறந்த கட்டுரைப் பங்களிப்புகள் என்று மிகுந்த நம்பிக்கை அளிப்பதாக அளிக்கிறது. என்னுடைய மகிழ்ச்சியைப் பகிர்ந்து கொள்கிறேன்--ரவி 16:24, 18 மார்ச் 2009 (UTC)  
:உங்கள் மகிழ்ச்சியை நானும் பகிர்கிறேன். மேலும் இரமேசும் புதிதாக வந்து நன்கு பங்களிக்கத் துவங்கியுள்ளார். -- சுந்தர் <sup>\பேச்சு</sup> 16:32, 18 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு20

## அடிக்கடி கேட்கப்படும் கேள்விகளுக்கும் அவற்றிற்கான கருத்துளுக்கும் ஓரு பக்கம் உருவாக்கல்

அடிக்கடி கேட்கப்படும் கேள்விகளுக்கும் அவற்றிற்கான கருத்துளுக்கும் ஓர் பக்கம் உருவாக்க வேண்டும். யாரேனும் உதவ முடியுமா? ரவி? கிரந்தம் பற்றி நற்கீரன் ஒரு முறை தொகுத்தார் என நினைவு. சுந்தரும் மிக நன்றாக உதவ முடியும். விக்கிப் பட்டறைக்குப் பின் செய்தாலும் போதும்.--செல்வா 16:40, 18 மார்ச் 2009 (UTC)  
- விக்கிப்பீடியா:கிரந்த எழுத்துப் பயன்பாடு
- விக்கிப்பீடியா பேச்சு:ஒலிபெயர்ப்புக் கையேடு
- விக்கிப்பீடியா:எழுத்துப்பெயர்ப்புக் கையேடு  
போன்றவற்றைச் சுட்டலாம்.--செல்வா 16:47, 18 மார்ச் 2009 (UTC)
:செய்வோம் செல்வா. -- சுந்தர் <sup>\பேச்சு</sup> 17:44, 18 மார்ச் 2009 (UTC)
::விக்கிப்பீடியா:அடிக்கடி கேட்கும் கேள்விகள் (செயப்பாட்டு வினையைத் தவிர்த்துள்ளது சரிதானே?): இந்தத் தலைப்பில் ஒரு தகவல் பக்கம் உருவாக்க வேண்டும். முதல் கட்டமாக ஆங்காங்கே இருக்கும் கொள்கை உரையாடல்களை இதன் பேச்சுப் பக்கத்திலிருந்து இணைப்பு தர வேண்டும். (நற்கீரன்?) அதன்பின் நான் சில கேள்வி-பதில்களைச் சேர்க்கிறேன். பின்னர் உரைச்செப்பம் செய்யலாம். ரவி அதைச் செய்தால் நன்றாக இருக்கும். மற்றவர்களும் இயன்றால் கட்டாயம் உதவுங்கள். -- சுந்தர் <sup>\பேச்சு</sup> 05:15, 24 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு20

## நல்ல தமிழ் - விமர்சனம்

france : வ்றாங்ஸ் நாட்டில் வசிப்பவர்கள், தங்களை ** வ்றாங்ஸே(ஆண்) வ்றாங்ஸேஸ்(பெண்) ** எண்றும் தாங்கள் பேசும் மொழியை ** வ்றாங்ஸேஸ் ** எண்றும் அழைகிறார்கள். france எனனும் சொல்லை தமிழில் வ்றாங்ஸ் எனறு எழுதினால் எல்லோரும் (ஆங்கிலேயரை விட) சரியாக உச்சரிப்பார்கள். அல்லது கிரந்த எழுத்தாகிய pha வை பாரம்பரிய கோட்படுகளு கிணங்க உபயகிக்கலாம் , இந்த எழுத்து கிட்டத்தட்ட (வ) வணாவை பொலே தோற்றமழிக்கும். மேலும் இந்தச் செய்கை தமிழிற்கு எந்தவித கழங்கத்தையும் ஏற்படுத்தாது, எதிர்ராணது fி ஐயோ ஃபி யோ அல்லது ஃவி யோ உபயோகிப்பது. நிற்க, இந்த நாட்டை வ்றாண்ஸ் என்றும் மக்களை வ்றாண்ஸியர் என்றும் அவர்களி மொழியை வ்றாங்ஸேஸ் என்றும் அழைப்பதே தற்போதய **உலகம் குறுகும் நிலைக்கு ** ஏற்பதாக அமைகிறது
--வ்றாங்ஸே 19/03/09
: :) --ரவி 02:26, 19 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு20

## பகுப்புகள் துப்பரவு விளக்கம்

தாய்ப் பகுப்புகள் துப்பரவு செய்யப்படுகின்றன. கப்பற்கலை -> கடல் போக்குவரத்துக்கு அடங்குவதால் அது நீக்கப்பட்டது (அதை நானே உருவாக்கியும் இருப்பன் என்று நினைக்கிறேன்). உணவு அறிவியல் பகுப்பில் ஒரே ஒரு கட்டுரை இருந்தால், அது அறிவியல் என்ற பொதுத் தலைப்பில் பொருந்தவில்லை என்றாலும் நீக்கப்பட்டது. பயன்பாட்டு அறிவியல் என்பது தொழில்நுட்பம் என்ற பகுப்புக்கு இணையானது என்று கருதுகிறேன். அப்படி இல்லாவிட்டால், ஒரு சில பகுப்புக்கள் வந்தவுடன் மீண்டும் உருவாக்கலாம். எதாவது ஆட்சோபனைகள் இருந்தால், வழக்கம் போல கருத்துக் கூறவும். நன்றி. --Natkeeran 01:50, 19 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு20

## தனித்தமிழ் சொற்கள்

த.வி யில் தனித்தமிழ் சொற்களை அறிமுகப்படுத்துகிறோமா? அதாவது தனிக்கட்டுரை உள்ளதா? வரலாறு இதழ் http://www.varalaaru.com/Default.asp?articleid=845 தனித்தமிழ்க் கலைச்சொற்களை வெளியிடுவதை நிறுத்தியுள்ளது. --குறும்பன் 16:00, 23 மார்ச் 2009 (UTC)  
: தனித் தமிழ்ச் சொற்களைக் கூடியவரையில் கட்டுரைகளில் பயன்படுத்தி வருகிறோமேயன்றி அத்தகைய சொற்களை அறிமுகப்படுத்தும் பகுதி எதுவும் தமிழ் விக்கிப்பீடியாவில் இல்லை என்றே நினைக்கிறேன். உண்மையில் இத்தகைய பகுதியைத் தமிழ் விக்சனரியில் சேர்ப்பது பொருத்தமாக இருக்கும். கட்டாயம் செய்யவேண்டியதும் ஆகும். மயூரநாதன் 16:15, 23 மார்ச் 2009 (UTC)  
::நல்ல தமிழ்ச்சொற்கள் இருந்தாலோ, தெரிந்தாலோ அதனைப் பயன்படுத்தலாம். தனித்தமிழ் என்றோ அவற்றை அறிமுகம் செய்கிறோம் என்றோ இல்லை. தமிழ்ச் சொற்கள் பொருள் விளங்குவனவாக உள்ளன, அவை பிற இனமான தமிழ்ச்சொற்களுக்கு வலுவூட்டி நிற்கின்றன, சொற்பொருள் கிளைப்புக்கும், வளர்ச்சிக்கும் பெரும் உதவியாக உள்ளன என்று பல காரணங்களுக்காக நல்ல தமிழ்ச் சொற்களைப் பலர் பயன்படுத்துகிறாகள். ஒரு குறிக்கோள் (என் தனிக் கருத்துதான்) என்னவென்றால் எச்சொல் தமிழ் பேசும் மக்களில் பெரும்பாலுமோ அல்லது பரவலாகவோ பொருள் புரிந்து பயன்கொள்வார்கள் என்று அறிந்து அச்சொல்லைப் பயன்படுத்துதல் நல்லது. --செல்வா 15:58, 25 மார்ச் 2009 (UTC)  
::: அன்றாட வழக்குச் சொற்கள், பல்வேறு துறைசார் சொற்கள் உட்பட நல்ல தமிழ்ச் சொற்களை அடையாளம் கண்டு அவற்றின் பயன்பாட்டை ஊக்கப்படுத்த வேண்டிய தேவை இருக்கிறது என்றே நான் நினைக்கிறேன். இது நல்ல தமிழில் எழுத, பேச விரும்புபவர்களுக்கு உதவும். இன்று நமக்குக் கிடைக்கக் கூடியதாக உள்ள தமிழ் அகரமுதலிகள் எதிலும் நல்ல தமிழ்ச் சொற்களை அடையாளம் கண்டு கொள்ளக்கூடிய வசதி கிடையாது. விக்சனரி இதற்கு மிகவும் வாய்ப்பான ஒரு இடம். மயூரநாதன் 16:14, 25 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு20

## பயனர் கார்த்திக் நிர்வாகியாக பொறுப்பு பெறுகிறார்

சிறப்பாக பங்களித்து வரும் கார்த்திக் விக்கிப்பீடியா:நிர்வாகி தரத்துக்கான வேண்டுகோள் ஏற்ப வாக்களித்த எல்லாப் பயனர்களின் ஆதரவுடன் நிர்வாகியாக பொறுப்பு பெறுகிறார். வாழ்த்துக்கள் கார்த்திக். --Natkeeran 00:38, 27 மார்ச் 2009 (UTC)  
:எனக்கு இந்த வாய்ப்பை நல்கிய அனைவருக்கும் என் நன்றிகள்--கார்த்திக் 14:42, 28 மார்ச் 2009 (UTC)  
::வாழ்த்துக்கள் கார்த்திக் :)--உமாபதி <sup>\பேச்சு</sup> 08:54, 31 மார்ச் 2009 (UTC)
::: வாழ்த்துகள் நண்பரே...-Arutchelvan 09:56, 31 மார்ச் 2009 (UTC)  
::::::வாழ்த்துக்கள் நண்பர் கார்த்திக்--கலாநிதி 16:26, 1 ஏப்ரல் 2009 (UTC)
# விக்கிப்பீடியா:ஆலமரத்தடி/தொகுப்பு20

## மீள்வழி

கடாரம் என்பதற்கு மியான்மார் மீள்வழிப்பட்ட கட்டுரையாக உள்ளது. இது தவறு. கடாரம் மலேசிய தீபகற்பத்தில் இருந்த அரசாகும். கடாரம் பற்றி தனி கட்டுரை எழுத வேண்டும். எவ்வாறு தவறாக மீள்வழிப்படுத்தியதை சரி செய்வது? --குறும்பன் 18:47, 30 மார்ச் 2009 (UTC)  
: இது பிழையான வழிமாற்று. கடாரம் என்பது மியன்மாரின் தமிழ்ப்பெயர் அல்ல. இதனை நீக்கிவிட்டு கடாரம் என்ற தலைப்பில் புதிய கட்டுரை எழுதவேண்டும். அல்லது வழிமாற்றை அழித்துவிட்டு இந்தப் பக்கத்திலேயே புதிய கட்டுரையை எழுதலாம். மயூரநாதன் 18:58, 30 மார்ச் 2009 (UTC)
# விக்கிப்பீடியா:ஆலமரத்தடி/தொகுப்பு20

## மைக்ரோசாப்ட் என்கார்ட்டா கைவிடப்படுகின்றது

இந்த ஆண்டுடன் மைக்ரோசாப்ட் என்கார்ட்டா கைவிடப்படுகின்றது. பார்க்க http://www.betanews.com/article/Microsoft-to-discontinue-Encarta-encyclopedia/1238487760. விக்கிப்பீடியாவிடன் போட்டியிட முடியாமையும் ஒரு காரணம் எனப்படுகின்றது. --உமாபதி <sup>\பேச்சு</sup> 08:47, 31 மார்ச் 2009 (UTC)
# அலகு மாற்றம்

**அலகு மாற்றம்** என்பது ஒரு கணியத்தின் அலகை ஒன்றில் இருந்து இன்னுமொரு அலகுக்கு மாற்றும் செயற்பாட்டைக் குறிக்கும். கணிதலை எளிமைப் படுத்துவதற்காக, தேவையான முறையில் முடிவுகளைத் தெரிவிப்பதற்காக அலகு மாற்றம் அவசிமாகிறது. எ.கா 100 செமீ ஒரு 1 மீட்டர், ஒரு மீட்டர் 0.1 கிலோமீட்டர்.
# கோப்பு பரிமாற்றம்

**கோப்பு பரிமாற்றம்** என்பது ஒரு கணினி வலையமைப்பில் கோப்புக்களை பரிமாறுவதைக் குறிக்கிறது. இதை செயற்படுத்த பல்வேறு நெறிமுறைகள் உண்ணு. பயனரின் பார்வையில் இருந்து கோப்புக்கள் தரவிறக்கப்படுகின்றன, அல்லது தரவேற்றப்படுகின்றன எனப்படும்.  
எ.கா ஒருவர் தனது வலைப்பதிவுப் கோப்புக்களை பகிர அலல்து காட்சிப்படுத்த, அவர் வலை வழங்கிக்கு தனது கோப்புக்களை பதிவேற்ற வேண்டும். இப்படிப்பட்ட பரிமாற்றத்தைச் செய்ய இதற்கான ஒரு மென்பொருள் தேவை. பைல்சில்லா, வின்.எசு.சி.பி போன்றவை கட்டற்றை கோப்பு பரிமாற்றிகள் ஆகும்.
# விக்கிப்பீடியா:முதற்பக்கக் கட்டுரைகள்/ஏப்ரல் 5, 2009

**இராச நாகம்** என்பது தென்கிழக்கு ஆசிய பகுதிகளில் வசிக்கும் ஒரு பாம்பு இனம் ஆகும். நச்சுப்பாம்புகளில் இதுவே உலகில் மிக நீளமானது. சுமா 6.7 மீட்டர் (22 அடி) வரை வளரவல்லது. பொதுவாக அடர்ந்த காட்டுப்பகுதிகளிலேயே வாழும் இந்த வகை பாம்புகள், மற்ற பாம்புகளையே பெரும்பாலும் உணவாகக் கொள்கின்றன. இதன் நஞ்சு ஒரே கடியிலேயே ஒரு மனிதனை கொல்லவல்லது.  
---  
**பத்துக் கட்டளைகள்** அல்லது கற்பனைகள் என்பது சமய, மனிதநேய விதிகளின் பட்டியலாகும். இது விவிலியத்தின் படி சீனாய் மலை மீது கடவுளால் கற்பலகைமேல் எழுதி மோசே மூலமாக இசுரவேலருக்கு கொடுக்கப்பட்டது. கற்பனைகள் என்ற சொல் விவிலியத்தில் யாத்திராகமம் 34:28 இல் காணப்படுகிறது. யேம்சு மன்னன் பதிப்பு "பத்துக் கற்பனைகளாகிய உடன்படிக்கை" என்ற பதத்தைப் பாவிக்கையில், விவிலிய இலகு வாசிப்பு பதிப்பு உடன்பயிகை என்ற பதத்தை பாவிக்கிறது. கடவுளை விசுவாசி, அவர் திருப்பெயரை வீணாக உச்சரிக்காதே, அவர் திருநாட்களை பரிசுத்தமாய் அனுசரிக்க மறவாதே, பெற்ரோரைக் கனம்பண்ணு, கொலை செய்யாதே, மோக பாவம் செய்யாதே, களவு செய்யாதே, பொய்சாட்சி செல்லோதே, பிறர் மனையை விரும்பாதே, பிறர் உடைமையை விரும்பாதே ஆகியவை அப் பத்துக் கட்டளைகள் ஆகும்.
# விக்கிப்பீடியா:உங்களுக்குத் தெரியுமா/ஏப்ரல் 5, 2009

- உலகின் மேல் பரப்பில் இருந்து அதன் உள் அகட்டு மையப் பகுதிக்கான (படம்) தூரம் 6,360 கிமீ ஆகும், மனிதர் இதுவரை தோண்டிய அதி கூடிய தூரம் 12 கிமீ ஆகும்.
- 1946 ம் ஆண்டு அறிமுகப்படுத்தப்பட்ட **எனியாக்** உலகின் முதல் இலத்திரனிய, பொதுப் பயன்பாட்டு, எண்மியக் கணினி ஆகும்.
- உலகின் மேல்பரப்பு 70% **நீரால்** (1.4 மில்லியன் கிமீ<sup>3</sup>) ஆனது, இதில் 2.5% மட்டுமே நன்னீர்.
- உலகில் 5% மக்கள்தொகையைக் கொண்ட ஐக்கிய அமெரிக்கா 25% **ஆற்றலை** நுகர்கிறது.
- **நாலாயிரத்திவ்ய பிரபந்தம்** என்பது தமிழில் கிபி 6ம் நூற்றாண்டு முதல் கிபி 9ம் நூற்றாண்டு வரையான காலப்பகுதியில் 12 ஆழ்வார்களால் இயற்றப்பட்ட வைணவ சமயப் பக்திப் பாடல்களின் தொகுப்பு ஆகும்.
# சாணக்கியர்

**சாணக்கியர் (Chanakya)**(சர்வதேச சமசுகிருத ரோமனாக்க அரிச்சுவடியின்படி **சாணக்கியர்** காலம்: பொ.ஊ.மு. நான்காம் நூற்றாண்டு) இவர் ஓர் இந்திய சமஸ்கிருத மொழி ஆசிரியர், தத்துவவாதி, பொருளாதார நிபுணர், நீதிபதி மற்றும் அரச ஆலோசகர் ஆவார். பண்டைய இந்திய அரசியல் நூலான அர்த்தசாஸ்திரத்தை எழுதியவர். கௌடில்யர் (**Kauṭilya**) என்றும் விஷ்ணுகுப்தர் (**Vishnugupta**) என்றும் அழைக்கப்பட்ட இவர், இந்தியாவின் அரசியல் விஞ்ஞானம் மற்றும் பொருளாதாரம் ஆகிய துறைகளின் முன்னோடியாக கருதப்படுகிறார். அவரது பணிகள், பாரம்பரிய பொருளாதாரத்திற்கு ஒரு முன்னோடியாகக் கருதப்படுகிறது. இவரது படைப்புகள் குப்த சாம்ராஜ்யத்தின் முடிவில் பொலிவிழந்தன. இருபதாம் நூற்றாண்டின் பிற்பகுதியில் அவை மீண்டும் பழக்கத்திற்கு வந்தன.  
| பௌத்த மத (Buddhist) பதிப்பு | மகாவம்சம் (Mahavamsa) மற்றும் அதன் வம்சாத்தியப்பகசினி (Vamsatthappakasini) வர்ணனை -பாலி (Pali) மொழி |  |
| --- | --- | --- |
| ஜைன மத (Jain) பதிப்பு | ஹேமசந்திராவின் (Hemachandra) பரிஷிஷ்தபர்வன் (Parishishtaparvan) |  |
| காஷ்மிர (Kashmiri) பதிப்பு | சோமதேவரின் (Somadeva) கதாசரித்சகாரா (Kathasaritsagara) மற்றும் ஷேமேந்திராவின் (Ksemendra) பிரிஹத்-கதா-மஞ்சரி (Brihat-Katha-Manjari) |  |
| விசாகதத்தர் பதிப்பு | விசாகதத்தரின் முத்ரா ராக்ஷஸம் எனும் சமஸ்கிருத நாடகம் | } |  
மேற்படி நான்கு பதிப்புகளிலும், சாணக்கியர் நந்த மன்னரால் அவமதிக்கப்பட்டது வெளிப்படுகிறது. அதனால் சாணக்கியர் நந்தாவை அழிக்க சபதம் செய்தார். நந்தாவைப் பதவியிறக்கம் செய்தபின், சந்திரகுப்தரை மகத நாட்டின் புதிய அரசராக பதவி ஏற்கச் செய்தார்.
# சாணக்கியர்

## கௌடில்யர் அல்லது விஷ்ணுகுப்தர் என்ற அடையாளம்

சாணக்கியருக்கு பண்டைய அர்த்தசாஸ்திரமானது, மரபு ரீதியாக, இயல்புத்தன்மை,மாறாமல் பல அறிஞர்களால் கற்பிக்கப்பட்டது. அர்த்தசாஸ்திரத்தில், விஷ்ணுகுப்தா என்ற பெயரால் சாணக்கியரைக் குறிக்கும் ஒரு வசனம் தவிர, மற்ற பகுதிகள், அதன் ஆசிரியர் கௌடில்யர் என்பவரை அடையாளம் காட்டுகின்றன. கௌடில்யா என்பது ஆசிரியரின் பொது முன்னோரை உடைய கூட்டுக்குழுத் தோழர் எனக் குறிப்பிடப்படுகிறது.  
பொ.ஊ.மு. 3-ஆம் நூற்றாண்டில் எழுதப்பட்ட விஷ்ணு சர்மாவின் முற்கால சமஸ்கிருத இலக்கியமான பஞ்சதந்திரம், விஷ்ணுகுப்தாவுடன் சாணக்கியருக்குள்ள தொடர்பை அடையாளம் காட்டுகிறது.  
கௌடில்யருடன் விஜயகுப்தரும் பாரம்பரிய அடையாளமாகக் கருதப்படுகிறார். இது உரை ஆசிரியர்களுக்கு முன்னோடியார் என்பதில் குழப்பம் விளைவிக்கிறது என்றும், கவுதிலியரின் பணிகளின் மறுகட்டமைப்பாக விஷ்ணுகுப்தர் செயலாற்றினார் என்றும் ஓஜா கூறுகிறார்.
# சாணக்கியர்

## வாழ்க்கை

சாணக்கியர் சந்திரகுப்த மௌரியருக்கு ஆசிரியராக விளங்கினார். இவர் சந்திரகுப்தர் மற்றும் பிந்துசாரர் ஆகியோரின் நீதிமன்றங்களில் பணியாற்றினார்.  
ஜார்ஜ் மாடெல்ஸ்கி (George Modelski) கருத்துப்படி, மௌரிய சாம்ராஜ்யத்தை நிறுவிய சந்திரகுப்தருக்கு முதன்முதலில் முதலமைச்சராகப் பணியாற்றிய கௌடில்யர் என்ற பிராமணரே, சாணக்கியர் என நம்பப்படுகிறார்.
# சாணக்கியர்

## இலக்கியப் பணிகள்

சாணக்கியரின் இரண்டு புத்தகங்களின் இயல்புத்தன்மை: அர்த்தசாஸ்திரம் மற்றும் சாணக்கிய நீதி, இது சாணக்கிய நீதி-சாஸ்திரா என்றும் அறியப்படுகிறது.  
அர்த்தசாஸ்திரமானது, நிதி மற்றும் நிதிக் கொள்கைகள், நலத்திட்டஙள், சர்வதேச உறவுகள் மற்றும் போர் உத்திகள் போன்றவற்றைப் பற்றி விரிவாக விவாதிக்கிறது. இந்த உரை ஆட்சியாளரின் அனைத்துக் கடமைகளையும் முழுமையாகக் கோடிட்டுக்காட்டுகிறது. அர்த்தசாஸ்திரம் என்பது உண்மையில் பல முந்தைய நூல்களின் தொகுப்பாக இருக்கும் என்றும், சாணக்கியர் இந்த ஆசிரியர்களில் ஒருவராக இருந்திருக்கலாம் எனவும் பல அறிஞர்கள் நம்புகின்றனர்.
# சாணக்கியர்

## கதைகள்

பின்வருபவை சாணக்கியர் வாழ்வில் நடந்ததாக நம்பப்படும் சுவையான சம்பவங்கள்:  
- பிற்காலத்தில் அரசனாவார் என்பதைக் குறிக்கும் வகையில் பிறக்கும் போதே பற்களோடு பிறந்தார். அந்தணர்கள் அரசாள்வது முறையற்றது என்பதால் இவரது பற்கள் உடைக்கப்பட்டன. அதனால் இவர் வேறொருவன் மூலம் அரசாள்வான் என்று கணிக்கப்பட்டது.
- நந்த அரசன் சாணக்கியரை அவையிலிருந்து வெளியேற்றியதே இவரை பழிதீர்க்கும் உறுதியேற்கக் காரணம்.
- தம் விருப்பப்படி ஆட்சி நடத்தத் தகுதியான ஒருவனைத் தேடி, இறுதியில் சந்திரகுப்தனைத் தேர்ந்தெடுத்தார்
- நந்த அரசனை வீழ்த்தும் முதல் முயற்சியில் தோல்வி அடைந்தார். சூடான அப்பத்தை, ஓரத்திலிருந்து புக்காமல் நடுவில் கைவைத்துக் கையைச் சுட்டுக்கொண்ட மகனைத் திட்டும் ஒரு தாயைக் கண்ட போது தம் தவற்றை உணர்ந்தார்.
- சந்திரகுப்தன் மன்னனாக இருந்த போது அவனுடைய உணவில் நஞ்சைச் சேர்த்து (அவனறியாமல்) உண்ணச் செய்தார். அவன் உடலின் எதிர்ப்புச் சக்தியை அதிகரிக்க இவ்வாறு செய்தார். இதையறியாத மன்னன் நிறைமாத கர்ப்பிணியாக இருந்த தன் மனைவிக்கு தன் உணவை ஒரு நாள் கொடுத்தான். இதையறிந்த சாணக்கியர் அரசகுல வாரிசைக் காப்பதற்காக அரசியின் வயிற்றைப் பிளந்து குழந்தையை வெளியே எடுத்தார். அவனுக்கு பிந்துசாரன் என்று பெயரிட்டார்.
- ஒரு முறை மௌரியப் படை ஒரு குகையில் ஒளிய நேர்ந்தது. அவர்களிடம் உணவு இல்லாததால் அனைவரும் பசியால் வாடினர். அப்போது சாணக்கியர் ஓர் எறும்பு ஒற்றைச் சோற்றைச் சுமந்துக்கொண்டுச் செல்வதைக் கவனித்தார். அவர்களைச் சுற்றி எங்கும் உணவு தென்படவில்லை. எனவே வீரர்களைக் குகையைச் சோதனை செய்யப் பணித்தார் சாணக்கியர். எதிரிகள் குகைக்குக் கீழே உணவருந்திக் கொண்டிருந்ததை அவர்கள் கண்டுபிடித்தனர். உடனே வீரர்களோடு இவர் அங்கிருந்து தப்பிச் சென்றார்.
# சாணக்கியர்

## தமிழகத் தொடர்பு

தமிழகத்தில் இருந்த சோழியர் என்ற பிராமண குலத்தவர், சாணக்கியர் தம் இனத்தைச் சார்ந்தவர் என்கின்றனர். இதே போன்று, அபிதசிந்தாமணி, சாணக்கியர் திராமிள இனத்தைச் சார்ந்தவர் என்று கூறுகிறது. (திராமிள என்பது திராவிட என்னுஞ் சொல்லின் மூலச் சொல்லாகக் கருதப்படுகிறது)
# சாணக்கியர்

## ஊடகம்

1990ல் தூர்தர்சனில் ஒளிபரப்பப்பட்ட தொலைக்காட்சி நாடகத் தொடர், *சாணக்கியா* அவரது வாழ்க்கை வரலாற்றை மக்களிடம் எடுத்துக்காட்டியது.
# இலக்கணாவத்தை

**இலக்கணாவத்தை** என்பது யாழ்ப்பாண மாவட்டம் வடமராட்சியில் உடுப்பிட்டித் தேர்தல் தொகுதியில் உள்ள ஒரு கிராமம். இது உடுப்பிட்டிச்சந்தியில் இருந்து வடகிழக்காக ஒரு மைல் தொலைவாகவும், வல்வெட்டித்துறையில் இருந்து தென் கிழக்காக ஒன்றரை மைல்கள் தொலைவிலும், பொலிகண்டியில் இருந்து தென்மேற்காக மூன்று மைல்கள் தொலைவாகவும், நெல்லியடியில் இருந்து வடமேற்காக இரண்டு மைல்கள் தொலைவிலும் இருக்கின்றது.  
கிட்டத்தட்ட ஜம்பது குடும்பங்களை கொண்ட இந்தக் கிராமத்தில் கற்பகவிநாயகர் ஆலயம் உள்ளது. இவ்வாலயத்தின் மேற்கு வீதியில் ஒரு ஆலமரம் உள்ளது. இந்த ஆலமரத்தின் கீழ் அதாவது ஆலயத்தின் வடக்கு வீதியில் ஒரு சனசமூக (அறிவகம்) நிலையமும் இருக்கின்றது.
# இலக்கணாவத்தை

## வரலாறு

யாழ்ப்பாண வரலாற்றில் சமரபாகு தேவன் என்றவனின் ஆளுகையின் கீழ் இருந்ததால் இது "சமரபாகு தேவன் குறிச்சி" எனவும் அழைக்கப்படுகிறது. காலப்போக்கில் அப்பெயர் மருவல் அடைந்து தற்போது இலக்கணாவத்தை எனும் பெயர் கொண்டு அழைக்கப்படுகிறது.
# இலக்கணாவத்தை

## இக்கிராமத்தவர்கள்

இந்தக் கிராமம் பல தேசிய விடுதலைப் போராளிகளை அளித்திருக்கிறது.  
- உடுப்பிட்டியூர் யோகன்
# ஏ. நரசிங்க ராவ்

**ஏ. நரசிங்க ராவ்** (1892 - 1967) ஒரு கணித அறிவியலாளர். நாற்பது ஆண்டுகள் அவர் இந்தியக் கணித வானில் ஒரு சிறந்த ஆசிரியராகவும், பலதரப்பட்ட பொருள்களில் ஆராய்ச்சி செய்த வல்லுனராகவும் திகழ்ந்தார். வடிவவியலில் மிகப்பண்பியப் பொருள்களிலும் சரி, aerodynamics போன்ற பயனியற் கணிதமானாலும் சரி, இரண்டிலும் பரந்தும் ஆழவும் அறிந்தவர். ஆசிரியர்களில் அவர் ஒரு முன்னோடியாகவே கருதப்பட்டார்.
# ஏ. நரசிங்க ராவ்

## பணிகள்

- கணிதப்பேராசிரியர், அண்ணாமலைப் பல்கலைக்கழகம் : இரண்டு பத்தாண்டுகள்
- கணித இயற்பியல் பேராசிரியர், ஆந்திரா பல்கலைக்கழகம்: ஐந்தாண்டுகள்.
- பேராசிரியர், சென்னை தொழில் நுட்பநிறுவனம் (M.I.T.) : பல ஆண்டுகள்.
# ஏ. நரசிங்க ராவ்

## கௌரவப்பணிகள்

- 1949-1951: இந்தியக்கணிதக் கழகத்தின் தலைவர் (President).
- 1944-1947: இந்தியக்கணிதக்கழகத்தின் பொருளாளர்.
# ஏ. நரசிங்க ராவ்

## கௌரவப்பணிகள்

### 'Mathematics Student' என்ற ஆய்வுப்பத்திரிகை

இந்தியக்கணிதக்கழகத்தின் வெள்ளி விழா நிகழ்ச்சி (1933) யின்போது இப்பத்திரிகை தொடங்கப்பட்டது. அதன் முதல் ஆசிரியர் நரசிங்க ராவ். அப்பொறுப்பை 17 ஆண்டுகள் சுமந்து அதற்கு கணித உலகத்தில் ஒரு நிரந்தரமான் பெயரை ஏற்படுத்தினார்.. புதிய நூல் விமரிசனங்கள், கழகத்தைப் பற்றிய மாதாந்திரத் தகவல்கள், மாநாட்டில் எடுத்துரைக்கப்பட்ட கணித உரைகள், கணிதப் புதிர்கள், புதுப்புது கணித ஆய்வுப்பிரச்சினைகள் முதலிய எல்லா விஷயங்களையும் உள்ளடங்கியது இப்பத்திரிகை. இவைகளுக்கெல்லாம் அடிகோலியவர் நரசிங்க ராவ்.
# காரகாடித்தன்மைச் சுட்டெண்

**காரகாடித்தன்மைச் சுட்டெண்** (*pH*) என்பது ஒரு கரைசலின் தன்மையை அமிலமா அல்லது காரமா என்று குறிப்பதாகும். ஒரு கரைசலின் அமிலக்காரத்தன்மை என்பது அக்கரைசலில் உள்ள ஐதரசன் *(நீர்வளி)* அயனிகளின் அளவினால் தீர்மானிக்கப்படுகிறது.  
காரகாடித்தன்மைச் சுட்டெண்னின் வேதியியல் வரையறை, "ஐதரசன் அயனிகளின் எதிர்மறையான மடக்கை ஆகும்".  
:<math>\mathrm{pH} = - \log_{10} a_ \mbox{H} = \log_{10} \frac{1}{a_ \mbox{H}}</math>  
இங்கு *a*<sub>H</sub> - ஐதரசன் அயனிகள்.  
காரகாடித்தன்மைச் சுட்டெண் 0ல் இருந்து 14 வரை கணக்கிடப்படுகிறது. சுத்தமான நீரின் அமிலக்காரதன்மை 25&nbsp;°Cல் 7.0 ஆகும், இதை நடுநிலை என்று அழைக்கப்படுகிறது. ஏதேனும் கரைசலில் 7.0 க்கும் கீழ் அமிலக்காரதன்மை இருந்தால் அக்கரைசல் அமிலமாகவும், அல்லது கரைசலில் 7.0 க்கும் மேல் அமிலக்காரதன்மை இருந்தால் அக்கரைசல் காரமாகவும் கருதப்படுகிறது.  
காரகாடித்தன்மைச் சுட்டெண் கண்டறிதல் மருத்துவம், உயிரியல், வேதியியல், உணவு அறிவியல், சூற்றுப்புறச்சூழல் அறிவியல், கடலியல் போன்ற துறைகளில் மிகவும் அடிப்படையான ஒன்றாகும்.
# காரகாடித்தன்மைச் சுட்டெண்

## அமிலகாரக் காட்டிகள்

அமிலத்தில் ஒரு நிறத்தையும் காரத்திற்கு வேறொரு நிறத்ததையும் காட்டும் பொருட்கள் அமிலகாரக் காட்டிகள் எனப்படும்.
# காரகாடித்தன்மைச் சுட்டெண்

## அமிலகாரக் காட்டிகள்

### பாசிச்சாயத்தாள் (Litmus)

- நீலப்பாச்சாயத்தாளை சிவப்பாகமாற்றுவது அமிலம்
- சிவப்புப் பாசிச்சாயத்தாளை நீலமாக மாற்றுவது காரம்
# காரகாடித்தன்மைச் சுட்டெண்

## அமிலகாரக் காட்டிகள்

### காட்டிப்பதார்த்தங்கள்

| மீதைல் நாவல் | மஞ்சள் | 0.0–2.0 | நீலம் - நாவல் |  |
| --- | --- | --- | --- | --- |
| லியூகோ மலசிற் பச்சை (first transition) | மஞ்சள் | 0.0–2.0 | பச்சை |  |
| லியூகோ மலசிற் பச்சை (second transition) | பச்சை | 11.6–14 | நிறமில்லை |  |
| தைமோல் நீலம் (first transition) | சிவப்பு | 1.2–2.8 | மஞ்சள் |  |
| தைமோல் நீலம்(second transition) | மஞ்சள் | 8.0–9.6 | நீலம் |  |
| மீதைல் மஞ்சள் | சிவப்பு | 2.9–4.0 | மஞ்சள் |  |
| புரொமோ பீனோல் நீலம் | மஞ்சள் | 3.0–4.6 | ஊதா |  |
| காங்கோ சிவப்பு | நீலம் - நாவல் | 3.0–5.0 | சிவப்பு |  |
| மீதைல் செம்மஞ்சள் | சிவப்பு | 3.1–4.4 | செம்மஞ்சள் |  |
| புரோமோ கிறிசோல் பச்சை | மஞ்சள் | 3.8–5.4 | நீலம் |  |
| மீதைல் சிவப்பு | சிவப்பு | 4.4–6.2 | மஞ்சள் |  |
| மீதைல் சிவப்பு | சிவப்பு | 4.5–5.2 | பச்சை |  |
| பாசிச்சாயத்தாள் | சிவப்பு | 4.5–8.3 | நீலம் |  |
| புரோமோ சிறிசோல் ஊதா | மஞ்சள் | 5.2–6.8 | ஊதா |  |
| புரோமோதைமோல் நீலம் | மஞ்சள் | 6.0–7.6 | நீலம் |  |
| பீனோல் சிவப்பு | மஞ்சள் | 6.8–8.4 | சிவப்பு |  |
| நப்தோப்தலின் | செங்கன்னிறம் | 7.3–8.7 | நீலப்பச்சை |  |
| கிறிசோல் சிவப்பு | மஞ்சள் | 7.2–8.8 | செவ்வூதா |  |
| பினோப்தலின் | நிறமிலி | 8.3–10.0 | fuchsia |  |
| பினோப்தலின் | நிறமிலி | 9.3–10.5 | நீலம் |  |
| பாசிச்சாயத்தாள் | சிவப்பு | 4.5-8.3 | நீலம் | } |
# காரகாடித்தன்மைச் சுட்டெண்

## அமில காரக் காட்டிகளாகும் இயற்கைப் பொருட்கள்

1. பாக்குச்சாறு: சுண்ணாம்புடன் சேர்ந்து சிவப்பு நிறமாக மாறுதல்.
1. கறிமஞ்சள்: சவர்க்காரத்துக்கு சிவப்பு நிறமாக மாறுதல்.
1. மருதோண்டி இலைச்சாறு : தேசிப்புளிக்கு சிவப்பாக மாறுதல்
# சனீசுவரன் ஆலயம் திருகோணமலை

**சனீசுவரன் ஆலயம்** இலங்கை, திருகோணமலை நகரத்தின் மடத்தடி என்றழைக்கப்படும் பிரதேசத்தில் ஸ்ரீ கிருஷ்ணன் கோயிலுக்கு எதிரே அமைந்துள்ளது. இவ்வாலயம் 1885 ஆம் ஆண்டளவில் கட்டப்பட்டது.  
வழமையாக ஒவ்வொரு சனிக்கிழமைகளிலும் விசேட வழிபாடு நடைபெறும். இவ்வாலயத்தில் புரட்டாதி மாதத்தில் பெருந்திரளான பக்தர்களுடன் புரட்டாதிச் சனீஸ்வர விரதம் சிறப்பாக அனுஸ்டிக்கப்படும். இவ்வாலய தலவிருட்சமாக தாண்டி மரம் கொள்ளப்படுகிறது.  
திருகோணமலையில் நிறைய ஆலயங்கள் இருந்தாலும் சனீஸ்வரனுக்குத் தனியாக அமைக்கப்பட்டிருக்கும் ஆலயம் இதுவொன்றுதான். இலங்கையிலுள்ள ஒரேயொரு சனீவரன் ஆலயம் இதுவெனக் கருதப்படுகிறது. இந்தியாவில் சனீஸ்வரனை பிரத்தியோகமாக வழிபடும் தலம் திருநள்ளாறு. நளன் சனிபகவானிடமிருந்து விடுபட்ட இடமாக கருதப்படும் இங்கு சனீஸ்வரனுக்குத் தனியான சன்னிதி உண்டு.
# லியோவில் சார்பியம்

**லியோவில் சார்பியம்** (Liouville function) என்பது சோசப்பு லியோவில் (1809-1882) என்னும் பிரான்சிய கணிதவியலரைப் பெருமைப்படுத்தும் முகமாக சூட்டப்பட்ட ஒரு முக்கியமான எண்கணிதக்கோட்பாட்டு சார்பியம். லியோவில் சார்பியம் பொதுவாக λ(*n*) என்று குறிக்கப்பெறும் (லாம்டா (λ) என்னும் கிரேக்க எழுத்து லியோவில் என்னும் பெயரின் முதல் எழுத்தொலியை குறிப்பதாக அமைந்தது).  
*n* என்பது நேர்ம முழு எண்ணாக இருந்தால், λ(*n*) என்பது கீழ்க்காணுமாறு வரையறை செய்யப்படும்:  
:<math>\lambda(n) = (-1)^{\Omega(n)},\,\! </math>  
மேலுள்ளதில் &Omega;(*n*) என்பது n இன் பகா எண் காரணிகளின் *பன்முறையாக எண்ணப்படும்* எண்ணிக்கை .  
Ω(*n*) கூட்டுகை சார்பியம் ஆகையால், λ பெருக்குகை சார்பியமாகும். Ω(1) = 0 என்று உள்ளதால் λ(1) = 1. லியோவில் சார்பியம் கீழ்க்காணும் ஈடுண்மை கொள்ளும்:  
:<math>\sum_{d|n}\lambda(d)=1\,\! </math> *n* என்பது சதுர எண் ஆக இருந்தால்
:<math>\sum_{d|n}\lambda(d)=0\,\! </math> மற்றபடி
# லியோவில் சார்பியம்

## தொடர்கள்

லியோவில் சார்பியத்துக்கான டிரிழ்ச்லெட் தொடர், ரீமன் இசீட்டா சார்பியத்தைத் தருகின்றது:  
:<math>\frac{\zeta(2s)}{\zeta(s)} = \sum_{n=1}^\infty \frac{\lambda(n)}{n^s}.</math>  
லியோவில் சார்பியத்துக்கான லாம்பர்ட் தொடர்:  
:<math>\sum_{n=1}^\infty \frac{\lambda(n)q^n}{1-q^n} =
\sum_{n=1}^\infty q^{n^2} =
\frac{1}{2}\(\vartheta_3(q)-1\),</math>  
மேலுள்ளதில் <math>\vartheta_3(q)</math> என்பது யாக்கோபி தேட்டா சார்பியம்(Jacobi theta function).
# லியோவில் சார்பியம்

## கணித ஊகங்கள்

1919 இல் சியார்ச் போல்யா (George Pólya), முன்னிட்டு இன்று போல்யா ஊகம் என்று அறியப்படும் நிறுவப்படாத ஒரு கணிதக் கூற்றை முன்வைத்தார். அதன் படி:  
: <math>L(n) = \sum_{k=1}^n \lambda(k) \leq 0 </math>  
*n*&nbsp;>&nbsp;1 என்பதற்கு. ஆனால் இது தவறு என்று உறுதியாயிற்று. தவறு என்று காட்டத் தேவையான மிக சிறிய எதிர்மறை எடுத்துக்காட்டு *n*&nbsp;=&nbsp;906150257 என்பதனை மினோரு டனாக்கா (Minoru Tanaka) என்பவர் 1980 இல் முன்வைத்தார். *L*(*n*) இன் (கூட்டல்-கழித்தல்) குறி முடிவிலி தடவையாக மாறுமா என்பது தெரியவில்லை.
# லியோவில் சார்பியம்

## உசாத்துணை நூல்கள்

1. Polya, G., *Verschiedene Bemerkungen zur Zahlentheorie.* Jahresbericht der deutschen Math.-Vereinigung 28 (1919), 31&ndash;40.
1. Haselgrove, C.B. *A disproof of a conjecture of Polya.* Mathematika 5 (1958), 141&ndash;145.
1. Lehman, R., *On Liouville's function.* Math. Comp. 14 (1960), 311&ndash;320.
1. M. Tanaka, *A Numerical Investigation on Cumulative Sum of the Liouville Function.* Tokyo Journal of Mathematics **3**, 187&ndash;189, (1980).
1.
1.
# ஒன்பதாம் திருமுறை

**ஒன்பதாம் திருமுறை** என்பது சைவத் திருமுறைகள் வைப்பினிலே திருமாளிகைத் தேவர் உட்பட 9 பேர் பாடிய பாடல்களை உள்ளடக்கிக்கொண்டுள்ளது. இதில் 303 பாடல்கள் அடங்கியுள்ளன..இத் திருமுறையிலுள்ள பாடல்கள் **திருவிசைப்பா**, **திருப்பல்லாண்டு** என இரண்டு வகையாகப் பார்க்கப்படுகின்றன.  
ஒன்பதாம் திருமுறையிலுள்ள பதிகங்கள் வாயிலாகப் பாடப்பட்ட கோயில்கள் 14 ஆகும். அவ்விடங்களின் பெயர்களையும் அங்குள்ள இறைவன்மீது பாடப்பட்ட பதிகங்களின் எண்ணிக்கைகளையும் கீழே காண்க:
1. சிதம்பரம் -16
1. கங்கைகொண்ட சோழேச்சரம் - 1
1. திருக்களந்தை ஆதித்தேச்சரம் - 1
1. திருக்கீழ்க்கோட்டூர் மணியம்பலம் - 1
1. திருமுகத்தலை - 1
1. திரைலோக்கிய சுந்தரம் - 1
1. திருப்பூவணம் - 1
1. திருச்சாட்டியக்குடி - 1
1. தஞ்சை பெருங்கோவில் - 1
1. திருவிடைமருதூர் - 1
1. திருவாரூர் -1
1. திருவீழிமிழழை - 1
1. திருவாவடுதுறை - 1
1. திருவிடைக்கழி - 1
# ஒன்பதாம் திருமுறை

## பதிகங்களும் பாடலாசிரியர்களும் பாடல்களும்

- திருவிசைப்பா:
- திருமாளிகைத் தேவர் - 45
- சேந்தனார் - 47
- கருவூர்த் தேவர் - 105
- பூந்துருத்தி நம்பிகாடநம்பி - 12
- கண்டராதித்தர் - 10
- வேணாட்டடிகள் - 10
- திருவாலியமுதனார் - 42
- புருடோத்தம நம்பி - 22
- சேதிராயர்
- திருப்பல்லாண்டு:
- சேந்தனார் - 10
# ஒன்பதாம் திருமுறை

## சிறு குறிப்புகள்

- திருமுறை வைப்புக்களில் மிக குறைவான பாடல்களை(301) உடையது இத் திருமுறையாகும்.
- கருவூர்த்தேவர் என்பவரே அதிகளவான பாடல்களைப் பாடியுள்ளார்.
- சேதிராசர், கண்டராதித்தர், வேணாட்டடிகள் ஆகியோர் மிக குறைவான பாடல்களை பாடியுள்ளனர்.
- தஞ்சை பெரும்கோவில்,கங்கை கொண்ட சோழேச்சரம் ஆகிய பிற்கால சோழர் கட்டிய கோவில்கள் பற்றியும் பாடப்பட்ட பதிகம் இத் திருமுறையினுள் உள்ளது.
# ஒன்பதாம் திருமுறை

## உசாவு துணை நூல்

- ***சைவ சமயக் கலைக் களஞ்சியம்(தோத்திரமும் சாத்திரமும்)***- முனைவர்.சிவ.திருச்சிற்றம்பலம்.
# ஆசிய நெடுஞ்சாலை 1

**ஆசிய நெடுஞ்சாலை 1** அல்லது **ஏஎச்1** (AH1), ஆசிய நெடுஞ்சாலைகள் வலையமைப்பின் ஒரு பகுதியாகும். சப்பானில் உள்ள டோக்கியோவில் இருந்து துருக்கிக்கும் பல்கேரியாவுக்கும் இடையிலான எல்லை வரை செல்லும் இது, ஆசியாக் கண்டத்தைச் சேர்ந்த 14 நாடுகளூடாகச் செல்கிறது. இதன் மொத்த நீளம் 20,557 கிலோமீட்டர்.
# ஆசிய நெடுஞ்சாலை 1

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- ஆப்கானிசுத்தான் - 1,400 கி.மீ.
- வங்காளதேசம் - 508 கி.மீ.
- கம்போடியா - 575 கி.மீ.
- சீனா - 4,283 கி.மீ.
- வட கொரியா - 405 கி.மீ.
- இந்தியா - 2,648 கி.மீ.
- ஈரான் - 2,103 கி.மீ.
- சப்பான் - 1,200 கி.மீ.
- மியன்மார் - 1,650 கி.மீ.
- பாகிசுத்தான் - 607 கி.மீ.
- தென் கொரியா - 500 கி.மீ.
- தாய்லாந்து - 701 கி.மீ.
- துருக்கி - 1,915 கி.மீ.
- வியட்நாம் - 2,063 கி.மீ.
# ஆசிய நெடுஞ்சாலை 1

## ஆசிய நெடுஞ்சாலை 1ல் வரும் சுற்றுலாத்தளங்கள்

- ஆப்கானிசுத்தான் - காபூல் அருங்காட்சியகம்
- வங்காளதேசம் - தாகா, சிலைகெட்டு மலைகள்
- கம்போடியா - புனோம் பென் திருமுக்கூடல்
- சீனா - சீனப்பெருஞ்சுவர்
- வட கொரியா - Pyongyang
- இந்தியா - குதுப்மினார், தாஜ் மகால்
- ஈரான் - அசாதி கலாச்சார வளாகம், பெர்சிபோலிசு, மசத்து
- சப்பான் - பூசி மலை
- மியன்மார் - யன்கோன், மண்டலாய், பாகோ
- பாகிசுத்தான் - இசுலாமாபாத், பெசாவர், லாகூர்
- தென் கொரியா - சியோல், கியோன்சு, புசான்
- தாய்லாந்து - பாங்காக் அரண்மனை, பாங்பா அரண்மனை
- துருக்கி - இசுத்தான்புல்
- வியட்நாம் - கா நொய், கோ சி மின், வுங் தாவ்வு, Hue  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# வகைக்குறி

**வகைக்குறி** என்பது ஒரு பண்டம், சேவை, கருத்துரு, மனிதர், அல்லது அமைப்பை தனித்துவப்படுத்தும் முன்னிறுத்தும் ஓர் அடையாளம். பெயர், சின்னம், பிடிவரி, விளம்பரம் என பல வகைகளில் ஒன்றின் வகைக்குறி வெளிப்படுத்தப்படுகிறது. வகைக்குறியை வைத்து நுகர்வோர் நுகர் பொருளிட்களின் தரம், விலை, மதிப்பு, பூர்வீகம் போன்றவற்றை ஊகிக்க கூடியதாக இருக்கும்.
# ஆசிய நெடுஞ்சாலை 2

**ஆசிய நெடுஞ்சாலை 2** அல்லது **ஏஎச்2** (AH2), ஆசிய நெடுஞ்சாலைகள் வலையமைப்பின் ஒரு பகுதியாகும். இந்தோனீசியாவின் டென்பாசரில் இருந்து ஈரானின் கோசுராவி வரை செல்லும் இது, ஆசியாக் கண்டத்தைச் சேர்ந்த 10 நாடுகளூடாகச் செல்கிறது. இதன் மொத்த நீளம் 13,177 கிலோமீட்டர்.
# ஆசிய நெடுஞ்சாலை 2

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- வங்காளதேசம் - 510 கி.மீ.
- இந்தியா - 339 கி.மீ.
- இந்தோனீசியா - 1,440 கி.மீ.
- ஈரான் - 2,310 கி.மீ.
- மலேசியா - 821 கி.மீ.
- மியன்மார் - 807 கி.மீ.
- நேபாளம் - 1,024 கி.மீ.
- பாகிசுத்தான் - 1,828 கி.மீ.
- சிங்கப்பூர் - 19 கி.மீ.
- தாய்லாந்து - 1,549 கி.மீ.  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# ஆசிய நெடுஞ்சாலை 3

**ஆசிய நெடுஞ்சாலை 3** அல்லது **ஏஎச்3** (AH3), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியாவில் உள்ள உலன்-உடேயிலிருந்து சீனாவின் தாங்குவிலிருந்து - சியாங் ராய், மியன்மாரில் உள்ள கியாயிங் டாங் வரை செல்லும் இது, ஆசியாக் கண்டத்தைச் சேர்ந்த 6 நாடுகளூடாகச் செல்கிறது. இதன் மொத்த நீளம் 7,331 கிலோமீட்டர்.
# ஆசிய நெடுஞ்சாலை 3

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- சீனா - 3,926 கி.மீ.
- லாவோசு - 244 கி.மீ.
- மங்கோலியா - 1,041 கி.மீ.
- மியன்மார் - 93 கி.மீ.
- ரசியக் கூட்டமைப்பு - 219 கி.மீ.
- தாய்லாந்து - 117 கி.மீ.  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# ஆசிய நெடுஞ்சாலை 4

**ஆசிய நெடுஞ்சாலை 4** அல்லது **ஏஎச்4** (AH4), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியாவின் நொவோசிபர்சுக்கில் இருந்து பாகிசுத்தானின் கராச்சி வரை செல்லும் இது, ஆசியாக் கண்டத்தைச் சேர்ந்த 4 நாடுகளூடாகச் செல்கிறது. இதன் மொத்த நீளம் 6,024 கிலோமீட்டர்.
# ஆசிய நெடுஞ்சாலை 4

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- சீனா - 1,863 கி.மீ.
- மங்கோலியா - 725 கி.மீ.
- பாகிசுத்தான் - 1,289 கி.மீ.
- ரசியக் கூட்டமைப்பு - 934 கி.மீ.  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# சாலமன் பாப்பையா

**சாலமன் பாப்பையா** (பிறப்பு:22 பிப்ரவரி 1936 ) மதுரையைச் சேர்ந்த புகழ் பெற்ற பட்டிமன்ற பேச்சாளர் ஆவார். இவர் மதுரை அமெரிக்கன் கல்லூரியில் தமிழ்த்துறைப் பேரராசிரியாகப் பணிபுரிந்தவர். இனிய தமிழில் நகைச்சுவையாக உரையாற்றும் திறமை வாய்ந்த பேச்சாளர். சமூகத்திலும் இல்லங்களிலும் அன்றாடம் நிகழும் நிகழ்வுகளை மையமாகக் கொண்டு பட்டிமன்றங்களை நடத்துபவர். இவற்றின் மூலம் மக்கள் மனதில் நீங்கா இடம் பிடித்தவர். சன் தொலைக்காட்சியில் தினமும் காலையில் திருக்குறளுக்கும், சங்க இலக்கியப் பாடல்களுக்கும் விளக்கம் கூறி அவற்றில் உள்ள சுவைகளை மக்களுக்கு அறிமுகப்படுத்தினார். இவர் சில திரைப்படங்களிலும் நடித்துள்ளார். இந்திய அரசின் நான்காவது மிக உயரிய விருதான பத்மஸ்ரீ விருது 2021ஆம் ஆண்டு இவருக்கு வழங்கப்பட்டது.
.
# சாலமன் பாப்பையா

## திரைப்படங்களில்

இவர் சங்கர் இயக்கிய முதல்வன், பாய்ஸ், சிவாஜி உள்ளிட்ட மூன்று திரைப்படங்களில் நடித்துள்ளார்.
# ஆசிய நெடுஞ்சாலை 5

**ஆசிய நெடுஞ்சாலை 5** அல்லது **ஏஎச்5** (AH5), ஆசிய நெடுஞ்சாலைகள் வலையமைப்பின் ஒரு பகுதியாகும். சீனாவில் உள்ள சாங்காய் நகரில் இருந்து துருக்கிக்கும் பல்கேரியாவுக்கும் இடையிலான எல்லை வரை செல்லும் இது, ஆசியாக் கண்டத்தைச் சேர்ந்த 8 நாடுகளூடாகச் செல்கிறது. இதன் மொத்த நீளம் 10,380 கிலோமீட்டர்.
# ஆசிய நெடுஞ்சாலை 5

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- அசர்பைசான் - 1,863 கி.மீ.
- சீனா - 4,815 கி.மீ.
- ஜார்ஜியா - 489 கி.மீ.
- கசாக்சுத்தான் - 481 கி.மீ.
- கிர்கிசுத்தான் - 126 கி.மீ.
- துருக்கி - 960 கி.மீ.
- துருக்மெனிசுத்தான் - 1,227 கி.மீ.
- உசுபெக்கிசுத்தான் - 677 கி.மீ.  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# ஆசிய நெடுஞ்சாலை 6

**ஆசிய நெடுஞ்சாலை 6** அல்லது **ஏஎச்6** (AH6), ஆசிய நெடுஞ்சாலைகள் வலையமைப்பின் ஒரு பகுதியாகும். தென் கொரியாவிலுள்ள புசான் என்னும் இடத்திலிருந்து ரசியாவுக்கும் பெலாரசுக்கும் இடையிலான எல்லை வரை செல்லும் இது, ஆசியாக் கண்டத்தைச் சேர்ந்த 5 நாடுகளூடாகச் செல்கிறது. இதன் மொத்த நீளம் 10,475 கிலோமீட்டர்.
# ஆசிய நெடுஞ்சாலை 6

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- சீனா - 1,523 கி.மீ.
- தென் கொரியா - 855 கி.மீ.
- கசாக்சுத்தான் - 179 கி.மீ.
- வட கொரியா - 407 கி.மீ.
- ரசியக் கூட்டமைப்பு - 7,443 கி.மீ.  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# ஆசிய நெடுஞ்சாலை 7

**ஆசிய நெடுஞ்சாலை 7** அல்லது **ஏஎச்7** (AH7), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியக் கூட்டமைப்பில் உள்ள யெக்காட்டெரின்பர்க் என்னும் இடத்தையும் பாகிசுத்தானின் கராச்சியையும் இணைக்கும் இந்த நெடுஞ்சாலை, ஆசியாக் கண்டத்தைச் சேர்ந்த 7 நாடுகளூடாகச் செல்கிறது. இதன் மொத்த நீளம் 5,868 கிலோமீட்டர். இது கசகஸ்தானில் மெர்க்கி நகருக்கும் கிர்கிஸ்தானில் காரா-பால்ட்டா நகருக்குமிடையில் சுமார் 100 கிலோமீட்டர் தூரத்திற்கு ஆசிய நெடுஞ்சாலை 5 இன் வழியே செல்கின்றது.
# ஆசிய நெடுஞ்சாலை 7

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- ஆப்கானிசுத்தான் - 494 கி.மீ.
- கசாக்சுத்தான் - 2,035 கி.மீ.
- கிர்கிசுத்தான் - 626 கி.மீ.
- பாகிசுத்தான் - 816 கி.மீ.
- ரசியக் கூட்டமைப்பு - 308 கி.மீ.
- தாசிக்குசுத்தான் - 497 கி.மீ.
- உசுபெக்கிசுத்தான் - 531 கி.மீ.  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# ஆசிய நெடுஞ்சாலை 8

**ஆசிய நெடுஞ்சாலை 8** அல்லது **ஏஎச்8** (AH8), ஆசிய நெடுஞ்சாலைகள் வலையமைப்பின் ஒரு பகுதியாகும். ரசியாவுக்கும் பின்லாந்துக்கும் இடையிலான எல்லையில் இருந்து ஈரானின் பந்தர் எமாம் என்னும் இடம் வரை செல்லும் இந்த நெடுஞ்சாலை, ஆசியாக் கண்டத்தைச் சேர்ந்த 3 நாடுகளூடாகச் செல்கிறது. இதன் மொத்த நீளம் 4,718 கிலோமீட்டர்.
# ஆசிய நெடுஞ்சாலை 8

## நாடுகள்

இந்தச் சாலை ஊடறுத்துச் செல்லும் நாடுகளின் பெயர்களும், அவற்றின் ஊடாகச் செல்லும் சாலைப் பகுதியின் நீளங்களையும் கீழ் வரும் அட்டவணை காட்டுகிறது.  
- அசர்பைசான் - 451 கி.மீ.
- ஈரான் - 1,207 கி.மீ.
- ரசியக் கூட்டமைப்பு - 2,777 கி.மீ.  
- "எஸ்காப்" நிறுவனத்தின் போக்குவரத்து மற்றும் சுற்றுலாப் பிரிவு, *ஆசிய நெடுஞ்சாலைகள் கையேடு* , 2003.
# ஜாபால உபநிடதம்

**ஜாபால உபநிடதம்** என்பது சுக்ல யசுர்வேதத்தைச் சார்ந்த உபநிடதம் ஆகும். அதர்வண வேதத்தைச்சேர்ந்தது என்றும் ஒரு கூற்று உண்டு. முக்திகோபநிஷத்தில் ராமபிரான் ஆஞ்சனேயருக்கு உபதேசித்ததாகக் கூறப்படும் 108 உபநிஷத்துக்களில் இது 13வது உபநிஷத்து. இதை தொகுத்துக் கூறியவர் ஜாபால மகரிஷியாதலால் இது ஜாபால உபநிடதம் எனப் பெயர் பெற்றது. இது ஆறு அத்தியாயங்கள் கொண்டது. இவ்வத்தியாயங்களுக்கு கண்டங்கள் என்று பெயர் கொடுக்கப்பட்டிருக்கிறது.
# ஜாபால உபநிடதம்

## அவிமுக்தம் அல்லது வாராணசி

இதனில் 'அவிமுக்தம்' என்று கூறப்படும் பரம்பொருளின் இடம் உடலிலுள்ள புருவமத்தி என்று சொல்லப்பட்டிருக்கிறது. அதை அறிந்தவனுக்கு ஸ்ரீருத்ரர் தாரகமந்திரத்தை உபதேசித்து பிறவிப் பெருங்கடலைத் தாண்டச் செய்கிறார் என்றும் கூறப்படுகிறது.  
'அவிமுக்தம்' நிலையாக உள்ள இடம் உடலிலேயே சேவிக்கத்தக்க புண்ணியமான இடமான புருவமத்தி. *வரணா* என்ற புருவங்களுக்கும் *நாசி* என்ற மூக்குக்கும் மத்தியில் உடலிலுள்ள இடமே வாராணசி. இந்திரியங்கள் செய்யும் பாவங்களை 'வாரயதி' தடுக்கிறது என்றதால் அது *வரணா*. பாவங்களைச் செய்தபின் அவற்றை நாசம் செய்கிறது என்பதால் *நாசி*. அது இம்மானுட உலகிற்கும் மேலுள்ள தெய்வ உலகத்திற்கும் உள்ள சந்தி (= பாலம், அல்லது கூடுமிடம்). இந்த சந்தியையே ஞானிகள் சந்தியாவந்தனம் என்ற அன்றாட பூசையில் உபாசிக்கின்றனர். ஒரு சீவனின் உயிர் உடலை விட்டுக் கிளம்புகையில் நெற்றிக் கண்ணனாகிய ருத்ரர் அங்கு தோன்றி அந்த சீவனுக்கு தாரகபிரம்மத்தை உபதேசித்து உய்விக்கிறார் என்ற புராணக் கூற்று வாராணசியைப் பற்றியது. இதன் உட்கருத்து அவிமுக்தம் என்னும் புருவமத்தியில் பரம்பொருளை தியானித்தால் பரமசிவனுடைய அருள் சித்திக்கும் என்பதும் அதனால் முக்தி கிடைக்கும் என்பதுமாகும்.
# ஜாபால உபநிடதம்

## ருத்ரஜபம்

மூன்றாவது கண்டத்தில் ருத்ரஜபத்தின் பெருமை விவரிக்கப்படுகிறது. ஸ்ரீருத்ரம் ருத்ரோபநிடதம் என்னும் சிறப்புப் பெயர் வாய்ந்தது. ஐந்தெழுத்து மந்திரமான சிவ பஞ்சாக்ஷரீ மந்திரம் இதனில் உள்ளது. 101 யஜுர்வேத சாகைகளிலும் இன்னும் பல வேத சாகைகளிலும் இது காணப்படுவதாலும், நூற்றுக் கணக்கான வடிவங்களில் ருத்ரன் இங்கு போற்றப்படுவதாலும் ஸ்ரீருத்ரத்திற்கு **சதருத்ரீயம்** என்னும் பெயரும் உண்டு. ('சத' என்னும் வடமொழிச் சொல்லுக்கு நூறு என்று பொருள்). சதருத்ரீயத்தை ஜபித்தால் ஒருவன் சாகாநிலை என்னும் வீடு பெறுவான் என்பதை இக்கண்டத்தில் யாக்ஞவல்கிய முனி அவருடைய சீடர்களுக்கு உபதேசிக்கிறார்.
# ஜாபால உபநிடதம்

## துறவு

நான்காவது, ஐந்தாவது, ஆறாவது கண்டத்தில், சன்னியாசம் என்ற துறவைப்பற்றிய நுணுக்கங்கள் விவரிக்கப்படுகின்றன. இத்துறவில் மேன்மையானவர்களில் சிலர்: ஆருணி, சுவேதகேது, துர்வாசர், ரிபு, நிதாகர், ஜடபரதர், தத்தாத்ரேயர், ரைவதர் ஆகியோர். இவர்கள் பித்தர்களல்லராயினும் பித்தர்களைப் போன்ற நடத்தை உடையவர்கள். பிறந்தமேனியாக முடிச்சேதுமில்லாமல், தங்களுக்கென்று தங்குமிடமே இல்லாமல், இவர்கள் பரமஹம்ஸர்கள் எனப்படுவர். உலகச் செயல்களை வேருடன் களைந்தவர்களாய் இருந்தவர்கள். அவர்களே வாழ்வாங்கு வாழ்ந்த மேன்மக்கள் என்று இவ்வுபநிடதம் கூறுகின்றது.
# ஜாபால உபநிடதம்

## துணைநூல்கள்

- S. Radhakrishnan.The Principal Upanishads.1969. George Allen & Unwin Ltd. London. SBN 04 294047 8
- "அண்ணா". உபநிஷத்ஸாரம். 1989 ஸ்ரீராமகிருஷ்ண மடம், சென்னை.
# வார்ப்புரு:மதுரை மாநகராட்சி

**cellpadding="0" cellspacing="0" ="0"**  
| **ஊராட்சி மன்றங்கள்**
தமிழக உள்ளாட்சி சட்டங்கள் | } |
| --- | --- |
</div>
</div>
<div>
<div><b>செயலாட்சி</b></div>
<div>  
| ஆணையர்
மேயர்
துணை மேயர்&nbsp; | } |
| --- | --- |
</div>
</div>
<div>
<div><b>மாநகராட்சி மன்றம்</b></div>
<div>  
| **மன்றப் பேரவை**
மேயர்
துணை மேயர்
நகராட்சி உறுப்பின்ர்கள்&nbsp; | } |
| --- | --- |  
</div>
</div>
<div>
<div><b>தேர்தல்கள்</b></div>
<div>  
| **தமிழகத் தேர்தல் ஆணையம்**
தேர்தல் ஆணையர் | } |
| --- | --- |  
</div>
</div>
|-
| align=
---
<small>ஏனைய மாவட்ட்ங்கள்</small>&nbsp;**அரசியல்&nbsp;நுழைவு**
**தமிழக உள்ளாட்சி நுழைவு**  
|-
|}<noinclude>  
</noinclude>
# திருகோணமலை ஆலடி விநாயகர் ஆலயம்

**ஆலடி விநாயகர் ஆலயம்** இலங்கையின் கிழக்கே திருகோணமலை நகரில் அமைந்துள்ள விநாயகர் ஆலயம்.
# திருகோணமலை ஆலடி விநாயகர் ஆலயம்

## அமைவிடம்

திருகோணமலை ஸ்ரீ பத்திரகாளி அம்மன் ஆலயத்தின் அருகே அதன் ஈசானமூலையில் அமைந்துள்ளது. ஆலயமுன்றலில் நின்றவாறு ஈழத்தில் மிகப்பிரசித்திபெற்ற பழம்பெரும் ஆலயமாகிய திருக்கோணேசர் ஆலயத்தினை அடியவர்கள் தரிசிக்கலாம் என்பது சிறப்பம்சமாகும்.
# திருகோணமலை ஆலடி விநாயகர் ஆலயம்

## வரலாறு

சுமார் நூறு ஆண்டுகளுக்கு முன்னால் மாத்தளையிலிருந்து வந்த வணிகர்கள் ஐயனார் கேணியடியில் வைத்து வழிபட்டுவந்த கேணியடிப்பிள்ளையாரை எடுத்து வந்து தற்போது ஆலடி விநாயகர் ஆலயம் அமைந்துள்ள இடத்தில் பிரதிஷ்டை செய்து 1905 இல் மடாலயம் அமைத்து வழிபட்டு வந்திருக்கிறார்கள்.
# திருகோணமலை ஆலடி விநாயகர் ஆலயம்

## சிறப்பம்சம்

கிழக்கு மாகாணத்தில் இவ்வாலயத்தில்தான் முதன்முதலாக பஞ்சமுகவிநாயகர் பிரதிஷ்டை செய்யப்பட்டுள்ளார்.
# திருகோணமலை ஆலடி விநாயகர் ஆலயம்

## திருவிழாக்கள்

சித்திராபூரணையைத் தீர்த்ததினமாகக் கொண்டு பத்து நாள் அலங்கார உற்சவமும், மாதசதுர்த்தி, விநாயகவிரதம், கஜமுகாசூரசம்காரம், சர்வாலயதீபம், திருவெம்பாவை, சுவர்க்கவாயில் ஏகாதசி, தைப்பூசம் முதலியனவும் நைமித்திய பூஜை வழிபாடுகளாக நடைபெற்று வருகின்றன. மார்கழி மாதம் முழுவதும் திருப்பள்ளியெழுச்சிப் பூசையும், சங்காபிஷேகமும் இங்கு சிறப்பாக நடைபெற்று வருகின்றன. சித்திராபூரணையன்று ஆலடிவிநாயகப் பெருமான் கடற்தீர்த்தம் ஆடச்செல்வார்.  
பண்டிதர் இ. வடிவேல் எழுதிய *திருகோணமலை மாவட்டத் திருத்தலங்கள்* எனும் நூல்.
# மதுரை மாநகராட்சி

**மதுரை மாநகராட்சி** என்பது தமிழகத்தில் உள்ளாட்சி அமைப்பின் படி ஓர் மாநகராட்சி ஆகும். தமிழ்நாட்டின் சென்னை, கோயம்புத்தூருக்கு அடுத்த மூன்றாவது பெரிய மாநகரம் ஆகும். இது மொத்தம் **நூறு** (100) வார்டுகளைக் கொண்டுள்ளது. சுமார் 147 சதுர கி.மீ கொண்ட இந்த மாநகராட்சி தமிழகத்தின் சென்னை, கோயம்புத்தூருக்கு அடுத்த மூன்றாவது பெரிய மாநகராட்சியும் ஆகும். இந்த மாநகராட்சி சென்னை, கோயம்புத்தூர் மாநகராட்சிகளைப் போல சில நகராட்சிகளை உள்ளடக்கி உள்ளது. அவை ஆனையூர், திருப்பரங்குன்றம், அவனியாபுரம் நகராட்சிகள் ஆகும். இந்த மாநகராட்சி வடக்கு, தெற்கு, மேற்கு, கிழக்கு, மத்திய என மொத்தம் **ஐந்து மண்டலங்களைக்** கொண்டுள்ளது. இந்த மாநகராட்சி ஆண்டு வரி வருவாயில் 586 கோடி ரூபாய் வரி வசூல் செய்கிறது.இது தமிழக வரி வசூல் வருவாயில் நான்காவது இடத்தைப் பெற்றுள்ளது.  
இந்தியாவின் மாநிலமான தமிழகத்தின் மாவட்டமான மதுரை மாவட்டத்தின் தலைநகராக உள்ள மதுரை உள்ளாட்சி அமைப்பில் ஒரு மாநகராட்சியாகும். தமிழகத்தின் மூன்றாவது பெரிய நகரமான மதுரையை, 1971 ஆம் ஆண்டு மே மாதம் முதல் தேதியிலிருந்து மாநகராட்சி நிர்வாகத்தின் கீழ் கொண்டுவரப்பட்டது. அப்போது மொத்தம் 13 பஞ்சாயத்து பகுதிகளைச் சேர்ந்து மதுரை மாநகராட்சி உருவாக்கப்பட்டது. வைகை ஆற்றின் படுகையில் அமைந்துள்ள நகரமாகும். தமிழ் மொழியின் பிறப்பிடமாக மதுரை கூறப்படுகின்றது. தென்னிந்திய திருத்தலங்களின் நுழைவு வாயிலாகவும், உலகப்புகழ்பெற்ற மீனாட்சி சுந்தரேசுவரர் ஆலயம் அமைந்துள்ள இடமாக மதுரை விளங்குகின்றது.
# மதுரை மாநகராட்சி

## மேயர்கள்

- எஸ். முத்து - அதிமுக = (1971–1980)
- எஸ். கே. பாலகிருஷ்ணன் - அதிமுக= (1980–1982)
- எஸ். பட்டுராஜன் (1982–1984) = அதிமுக -
- பி. குழந்தைவேலு (1996–2001) - திமுக
- சி. இராமச்சந்திரன் (2001–2006) - திமுக
- ஜி. தேன்மொழி கோபிநாதன் (2006–2011) - திமுக
- வி. வி. ராஜன் செல்லப்பா (2011–2016) --அதிமுக
- இந்திராணி பொன்வசந்த் - திமுக - (2022 - )
# மதுரை மாநகராட்சி

## துணை மேயர்கள்

- எஸ். நவநீதகிருஷ்ணன் (1980–1982)
- மிசா. எம். பாண்டியன் (1996–2001)
- டி. சின்னச்சாமி (2001–2005)
- எஸ். கௌஸ்பாட்சா (2005–2006)
- பி. எம். மன்னன் (2006–2011)
- ஆர். கோபாலகிருஷ்ணன் (2011–2014)
- எம். திரவியம் (2014 - )
- டி. நாகராஜன், சிபிஎம் (2022 -)
# மதுரை மாநகராட்சி

## ஆணையர்

- எஸ்.தினேஷ்குமார் (பிப்ரவரி 2024)
# மதுரை மாநகராட்சி

## மதுரை நகராட்சியின் சில முன்னாள் தலைவர்கள்

- கே. வி. இராமாச்சாரி
- எல். கே. துளசிராம்
- கே. எஸ். ராமகிருஷ்ணன்
# மதுரை மாநகராட்சி

## மாநகராட்சி அமைப்பு

மதுரை மாநகராட்சி இரண்டு மாவட்டப் பிரிவுகளாக செயல்படுகின்றது.
ஒன்று தீர்மானித்து ஆய்ந்து செயல் படுகின்ற பிரிவு (ஆய்வுக் குழு) இன்னொன்று செயலாட்சி புரிகின்ற பிரிவு என இரு பிரிவுகளாக பிரிந்து செயல்படுகின்றன. செயலாட்சியர் பிரிவில் நகராட்சி உறுப்பினர்கள், நகராட்சித் தலைவர்கள், நிலைக்குழு உறுப்பினர்கள் இதில் அடங்குவர்.  
**'''மதுரை மாநகராட்சியைப் பற்றிய தகவல்கள்'''**  
| பரப்பளவு |  |  |  |
| --- | --- | --- | --- |
| 147.97 ச.கி.மீ. |  |  |  |
| 2011 கணக்கெடுப்பின்படி | 14,62,240 |  |  |
| மண்டலம் 1 | மண்டலம் 2 | மண்டலம் 3 | மண்டலம் 4 |
| 100 |  |  |  |
| கணக்குக் குழு |  |  |  |
| கல்விக்குழு |  |  |  |
| சுகாதாரக் குழு |  |  |  |
| வரிவிதிப்பு மற்றும் நிதிக் குழு |  |  |  |
| நகரமைப்புக் குழு |  |  |  |
| வேலைக் குழு |  |  |  |
# மதுரை மாநகராட்சி

## இதனையும் காண்க

- மதுரை மாநகராட்சி மண்டலங்களும் வட்டங்களும்
# சென்னை உயர் நீதிமன்றத் தலைமை நீதிபதிகளின் பட்டியல்

**சென்னை உயர் நீதிமன்றத் தலைமை நீதிபதிகளின் பட்டியல்**
இந்தியாவின் மாநிலமானத் தமிழத்தின் உயர் நீதிமன்றமான சென்னை உயர் நீதிமன்றத்தின் தலைமை நீதிபதிகளாக பதவி வகித்தவர்கள் மற்றும் தற்பொழுதயத் தலைமை நீதிபதிகளின் பட்டியல்.  
**சென்னை உயர்நீதிமன்றத் தலைமை நீதிபதி**  
சென்னை உயர் நீதிமன்றத் தலைமை நீதிபதி இந்திய உச்ச நீதிமன்றத்தின் தலைமை நீதிபதியால் நியமிக்கப்படுபவர் ஆவர். இவரே தமிழக அரசின் தலைமை நீதிபதி ஆவார். இவரின் நீதி முறைமை எல்லைகள் தமிழ்நாடு மாநிலம் முழுவதும் மற்றும் புதுவைப் பிரதேசப் பகுதிகளையும் உள்ளடக்கியது. இவருடன் துணை சேர்ந்து 40 உயர் நீதிமன்ற நீதிபதிகள் நீதிபரிபாலணை புரிவர். இதன் நீதி நிர்வாகங்களை செயல்படுத்தும் மன்றங்களாக உரிமையியல் மற்றும் குற்றவியல் நீதிமன்றங்கள் இவரின் வழிகாட்டுதலின்படி செயல்படுகின்றன.  
- உரிமையியல் நீதிமன்றங்களின் நீதிபரிபாலணங்கள்:
|-
!23
| எச். எல். கோகிலே
|9 மார்ச் 2009
|10 ஜூன் 2010
|-
!24
| எம். ஒய். இக்பால்
|11 ஜூன் 2010
|6 பிப்ரவரி 2013
|-
!பொறுப்பு
| ஆர். கே. அகர்வால்
|7 பிப்ரவரி 2013
|23 அக்டோபர் 2013
|-
!25
| ஆர். கே. அகர்வால்
|24 அக்டோபர் 2013
|12 பிப்ரவரி 2014
|-
!பொறுப்பு
| சதீஷ் கே அக்னிஹோத்ரி
|13 பிப்ரவரி 2014
|25 ஜூலை 2014
|-
!26
| சஞ்சய் கிஷன் கவுல்
|26 ஜூலை 2014
|15 பிப்ரவரி 2017
|-
!பொறுப்பு
| ஹுலுவடி ஜி.ரமேஷ்
|16 பிப்ரவரி 2017
|4 ஏப்ரல் 2017
|-
!27
| இந்திரா பானர்ஜி
|5 ஏப்ரல் 2017
|6 ஆகஸ்ட் 2018
|-
!பொறுப்பு
| ஹுலுவடி ஜி.ரமேஷ்
|7 ஆகஸ்ட் 2018
|11 ஆகஸ்ட் 2018
|-
!28
| விஜய தஹில் ரமணி
|12 ஆகஸ்ட் 2018
|6 செப்டம்பர் 2019
|-
!பொறுப்பு
| வினீத் கோத்தாரி
|21 செப்டம்பர் 2019
|10 நவம்பர் 2019
|-
!29
| அம்ரேஷ்வர் பிரதாப் சாஹி
|11 நவம்பர் 2019
|31 டிசம்பர் 2020
|-
!30
| சஞ்சிப் பானர்ஜி
|4 ஜனவரி 2021
|17 நவம்பர் 2021
|-
!31
| முனீசுவர் நாத் பண்டாரி
| 22 நவம்பர் 2021
| 12 செப்டம்பர் 2022
|-
|32
| க. இரா. சிறீராம்
|27 செப்டம்பர் 2024
| பதவியில்
|-
|}
# சென்னை உயர் நீதிமன்ற மதுரைக் கிளை

**சென்னை உயர் நீதிமன்ற மதுரை அமர்வு**
சென்னை உயர் நீதிமன்றத்தின் மதுரை அமர்வு இந்தியாவில் தமிழகத்தின் மதுரை மாவட்டத்தில் இயங்கும் மாநில உயர் நீதிமன்ற அமர்வாகும்.
# சென்னை உயர் நீதிமன்ற மதுரைக் கிளை

## வரலாறு

தென் மாவட்ட மக்களின் நீண்ட போராட்டத்திற்குப் பின் மத்திய அரசு 1981-இல் நீதிபதி ஜஸ்வந்த் சிங் கமிஷனை அமைத்தது. 5 ஆண்டுகளுக்குப் பிறகு மதுரையில் நிரந்தர அமர்வு அமைக்க கமிஷன் பரிந்துரைத்தது. அதன் பின்னரும் ஏற்பட்ட தாமதத்தை எதிர்த்த மதுரை வழக்கறிஞர்களின் போராட்டத்தினாலும் 2002-இல் பதவியேற்ற தலைமை நீதிபதி சுபாஷன் ரெட்டியின் உறுதியான முயற்சியாலும் நிலங்கள் கையகப்படுத்தப்பட்டு நீதிமன்றக் கட்டிடங்களும் உருவாயின. குடியரசுத் தலைவரின் அறிவிக்கைக்குப் பிறகு 24.07.2004‐இல் நிர்ணயிக்கப்பட்ட 12 நீதிபதிகளுடன் மதுரை அமர்வு 14 தென் மாவட்டங்களுக்கு நீதி பரிபாலனத்தைத் தொடங்கியது. இந்த உயர்நீதிமன்ற அமர்வு ஜூலை 24 2004 முதல் அப்பொழுதைய இந்திய உச்ச நீதிமன்றத் தலைமை நீதிபதி திரு. ஆர்.சி. லகோத்தியால், சென்னை உயர்நீதிமன்றத் தலைமை நீதிபதி திரு பி. சுபாஷன் ரெட்டியின் தலைமையில் மற்றும் உச்ச நீதிமன்ற நீதிபதிகளான நீதியரசர்கள் திரு சிவராஜ் வி. பாட்டீல், திரு. கே.ஜி. பாலகிருஷ்ணன், நீதியரசர் முனைவர் திரு அரு. இலக்சுமணன், மாண்புமிகு மத்திய சட்டத்துறை அமைச்சர் எச்.ஆர். பரத்வாஜ், மற்றும் மாநில சட்டத்துறை அமைச்சர் மாண்புமிகு திரு. டி. ஜெயக்குமார் , முன்னிலையில் துவக்கிவைக்கப்பெற்று இயங்கிவருகின்றது.
# சென்னை உயர் நீதிமன்ற மதுரைக் கிளை

## நீதி முறைமை

இதன் அமர்வுகள் 24.07.2004, முதல் அதிகாரப்பூர்வமாகத் துவக்கப்பட்டது. இதன் நீதிமுறைமைகள் அ நீதிபரிபாலனைகள் உள்ளடக்கிய மாவட்டங்களாக கன்னியாகுமரி, திருநெல்வேலி, தூத்துக்குடி, மதுரை, திண்டுக்கல், இராமநாதபுரம், விருதுநகர், சிவகங்கை, புதுக்கோட்டை, தஞ்சாவூர், திருச்சிராப்பள்ளி, தேனி, தென்காசி மற்றும் கரூர் ஆகிய மாவட்டங்களின் நீதிமுறைமைகளை கண்காணிக்கின்றது. மதுரை அமர்வு சுழற்சிமன்றமா (circuit court) அல்லது நிரந்தர நீதிமன்றமா (permanent bench) என்ற விவாதத்தில் நிரந்தர அமர்வு என்று முடிவானது. ஆனால் நிரந்தரமாக நீதிபதிகளை நியமிக்காமல் சென்னையிலிருந்தே நீதிபதிகள் சுழற்சி முறையில் பணியாற்றி வருகின்றனர்.
# சென்னை உயர் நீதிமன்ற மதுரைக் கிளை

## நீதிமன்ற கட்டமைப்பு

இதன் நிர்வாக கட்டமைப்பு 22,929 ச மீ, கீழ்ப்பரப்பளவில் அமைந்துள்ளது. மன்றத்திற்காக இரண்டு அடுக்கு கட்டுமானமாக 7.20 மீ , உயரக் கூரைத் தளத்துடன் அமைக்கப்பட்டுள்ளது. மற்ற அலுவலக செயல்பாட்டுக்காக நான்கு அடுக்கு கட்டுமானமாக 3.60 மீ உயரத் தளத்துடன் அமைந்துள்ளது.  
மொத்த கீழ்ப்பரப்பளவு 15,209 ச.மீ , அளவுடன் 12 அறை , எண்ணிக்கையில் மன்றங்கள், மற்றும் நீதிபதி அறைகள், பார்வையாளர்கள் அறைகளுடன் கூடியவைகளாக அமைந்துள்ளன.  
நீதிமன்றம் முழுவதும் குளிர்சாதன வசதியுடன் கூடியதாக அமைக்கப்பட்டுள்ளது., மக்கள் நீதிமன்றத்தை எளிதில் அணுகும் விதமாக, உச்ச நீதிமன்றம் மற்றும் தில்லி உயர் நீதிமன்றங்களை மாதிரியாகக் கொண்டு வடிவமைக்கப்பட்டுள்ளது.  
நீதிமன்றங்கள், அதன் அனைத்து மன்ற நிகழ்வுகளும் வலைத்தளத்துடன், இணைக்கப்பட்டுள்ளன.
# அ. சண்முகதாசு

**அ. சண்முகதாசு** (*A. Sanmugadas*, பிறப்பு: சனவரி 2, 1940) ஈழத்தின் கல்விமானும் தமிழறிஞருமாவார். யாழ்ப்பாணப் பல்கலைக்கழகத்தின் மொழித்துறைத் தலைவராக இருந்தவர். பல ஆய்வு நூல்கள், கட்டுரைகளை எழுதி வெளியிட்டுள்ளார்.
# அ. சண்முகதாசு

## வாழ்க்கைக் குறிப்பு

இலங்கையில் உள்ள திருகோணமலையில் 1940 ஆம் ஆண்டு சனவரி மாதம் இரண்டாம் நாள் பிறந்தவர். அருணாசலம்-முத்தம்மாள் ஆகியோர் இவரின் பெற்றோர்கள். தனது இளமைக் கல்வியை திருகோணமலையில் உள்ள பிரான்சிசு சேவியர் பள்ளியில் பயின்றவர் (1945-51), பின்னர் வந்தாறுமூலையில் (செங்கலடி) உள்ள அரசு கல்லூரியிலும் (1952-57), பின்னர் சிவானந்த வித்தியாலயத்திலும் பயின்றார் (1957-59).
# அ. சண்முகதாசு

## முனைவர் பட்டம்

1963 இல் இலங்கைப் பல்கலைக்கழகத்தில் சிறப்புத் தமிழை இளங்கலையில் பயின்றவர். இதில் வரலாறு, சமற்கிருதம் உள்ளிட்ட பாடங்களையும் பயின்று முதல் வகுப்பில் தேறினார். அதன் பிறகு 1969-70 இல் இசுகாட்லாந்தில் உள்ள எடின்பரோ பல்கலைக்கழகத்தில் ஓராண்டு மொழியியல் பயின்றார். 1970-72 ஆம் ஆண்டில் மொழியியல் துறையில் எடின்பரோ பல்கலைக்கழகத்தில் முனைவர் பட்டம் பெற்றார். "இலங்கைப் பேச்சுத் தமிழின் வினைவடிவங்களின் ஒலியன்கள்" என்பது இவர் தம் முனைவர் பட்ட ஆய்வுத் தலைப்பாகும்.
# அ. சண்முகதாசு

## ஆசிரியப் பணி

இதற்கிடையில் சண்முகதாசு அவர்கள் 1963 இல் இலங்கைப் பல்கலைக்கழகத்தில் தற்காலிக உரையாளராகப் பணிபுரிந்தார். பின்னர் அதே நிறுவனத்தில் துணைப் பேராசிரியராகவும் பணிபுரிந்தார். 1965-68 இல் வட்டுக்கோட்டையில் உள்ள யாழ்ப்பாணக் கல்லூரியில் தமிழ் விரிவுரையாளராகப் பணிபுரிந்தார். 1975 முதல் யாழ்ப்பாண வளாகத்தில் இருந்த இலங்கைப் பல்கலைக்கழகத்தின் கல்லூரியில் தமிழ்ப்பேராசிரியர் பணிபுரிந்தார். 1976 முதல் யாழ்ப்பாணப் பல்கலைக்கழகத்தில் தம் தமிழ்ப்பணியைத் தொடர்ந்தார்.  
1982 இல் யாழ்ப்பாணப் பல்கலைக்கழகத்தின் மொழித்துறைத் தலைவர் பொறுப்பு வகித்தார். அடுத்த ஆண்டில் நைசீரியாவில் உள்ள இபாதன் பல்கலைக்கழகத்தில் (University of Ibadan) மொழியியல் துறையிலும் நைசீரிய மொழியியல் துறையிலும் வருகைதரு பேராசிரியராகப் பணிபுரிந்தார். 1983 இல் சப்பான் டோக்கியோவில் உள்ள காகூசன் பல்கலைக் கழகத்தில் (Gakushuin University)வருகைதரு பேராசிரியராக பணிபுரிந்தார்.  
1998 இல் யாழ்ப்பாணப் பல்கலைக்கழகத்தில் துணைவேந்தர்(பொறுப்பு) பணியையும் கவனித்தவர். 2007 வரை யாழ்ப்பாணப் பல்கலைக்கழகத்தில் பல நிருவாகப் பொறுப்புகளையும் கவனித்தவர். 2008 முதல் வருகைதரு பேராசிரியராக யாழ்ப்பாணப் பல்கலைக்கழகத்தில் பணிபுரிகின்றார்.  
இலங்கையில் உள்ள பல்வேறு கல்வி நிறுவனங்களில் கல்விக்குழு, பாடத்திட்டக்குழு, மதிப்பீட்டுக்குழு எனப் பல நிலைகளில் பணிபுரிந்தவர். அயல்நாட்டுப் பல்கலைக்கழகங்கள் அனுப்பும் முனைவர் பட்ட ஆய்வேடுகளை மதிப்பிடும் தேர்வாளராகப் பணிபுரிந்த பெருமைக்கு உரியவர். சிந்தனை என்னும் இதழின் தலைமைப் பதிப்பாசிரியராகப் பணிபுரிந்தவர்.
# அ. சண்முகதாசு

## உலகத் தமிழ் மாநாட்டுப் பங்களிப்பு

அக இலக்கியமும் அறிவியலும் என்னும் தமிழ்த்துறை வெளியிட்ட நூலின் பதிப்பாசிரியராக இருந்து கடமையாற்றியவர். உலக அளவில் நடைபெற்ற பல உலகத் தமிழ்மாநாடுகளைக் கண்ட பெருமைக்கு உரியவர். அவ்வகையில் சென்னை, பாரிசு, மலேசியா, சிங்கப்பூர், தமிழகம், மொரீசியசு உள்ளிட்ட நாடுகளுக்குச் சென்று கட்டுரை படைத்த பெருமைக்கு உரியவர். பல நாடுகள் சுற்றி வந்தாலும் தமிழ் அரங்குகளில் தமிழர் ஆடையான வேட்டியணிந்து அமர்ந்து வீற்றிருப்பது இவர்தம் தமிழ் உணர்வுகாட்டும் சான்றாகும். இலங்கை நாட்டுப்புறப்பாடல்களைப் பாடிக்காட்டி விளக்கும் ஆற்றல் பெற்றவர்.
# அ. சண்முகதாசு

## விருதுகள்

சண்முகதாசு அவர்கள் படிக்கும் காலத்திலும் பணிபுரிந்த காலத்திலும் பல விருதுகளை, பரிசுகளை வாங்கிப் பெருமை சேர்த்தவர். 1963 இல் ஆறுமுகநாவலர் விருது இலங்கைப் பல்கலைக் கழகத்தில் முதல் மாணவராகத் தேறிப் பெற்றவர். 1987 இல் கொழும்புத் தமிழ்ச்சங்கத்தில் தமிழ்மொழி இலக்கண இயல்புகள் என்ற தம் நூலுக்காகச் சபாரத்தினம் நினைவுப்பரிசு பெற்றவர். யாழ்ப்பாணப் பல்கலைக்கழகத்தில் இருபத்தைந்தாண்டுகள் தொடர்ந்து பணிபுரிந்தமைக்கு இரண்டு முறை பணப் பரிசு பெற்றவர். யுனெசுகோ விருது ஒன்றும், இலங்கை அரசின் சாகித்ய ரத்னா விருது ஒன்றும் பெற்ற பெருமைக்கு உரியவர்.  
இவரது துணைவியார் மனோன்மணி சண்முகதாசும் ஈழத்தின் ஒரு சிறந்த கல்விமானும், தமிழறிஞருமாவார்.
# மனோன்மணி சண்முகதாசு

**மனோன்மணி சண்முகதாஸ்** (பிறப்பு: அக்டோபர் 14, 1943) ஈழத்தின் கல்வியாளரும், தமிழறிஞரும் ஆவார்.